Tembung "terutama" kuwi satemené isih kalebu éwoning tembung Indonésia, durung kalebu wargané tembung Jawa. Liré, tembung "terutama" iku kadhapuk saka ternbung lingga "utama" olèh wuwuhan ater-ater "ter-". Ing mangka, ater-ater "ter-" iku ing sajroné basa Jawa ora kaprah utawa ora ana. Amrih dadi ukara-ukara kang becik, prayogané tembung "terutami" ing sajroné ukara-ukara mau perlu disalini nganggo tembung-tembung Jawa kang trep karo surasané.